ועדת העבודה, הרווחה והבריאות, כנסת 15, פרוטוקול מספר 240, 2000-12-11 09:30

דוד טל: בוקר טוב, אני מתכבד לפתוח את ישיבת הוועדה.

דוד טל: הנושא שעל סדר היום: תקנות בריאות העם (מזון)(תוספי מזון), התשס"א-2000.

דוד טל: היועצת המשפטית של הוועדה, גברת ג'ודי וסרמן, מבקשת לשאול מספר שאלות שנוגעות לתקנות, ולאחר מכן, נציג משרד הבריאות יציג את התקנות.

ג'ודי וסרמן: שאלה ראשונה: האם בתקנות שאתם רוצים לבטל יש איזה שהן הנחיות שלא מופיעות כאן בצורה יותר מפורטת?

ג'ודי וסרמן: האם יש השמטה של איזה שהיא הוראה קיימת?

אילנה מישר: התקנות כאן הרבה יותר חדשות ומעודכנות מהתקנות המבוטלות, הרבה יותר כוללניות.

דוד טל: כוללניות או מפורטות?

אילנה מישר: התקנות כוללניות, ויש גם רשימה מפורטת לגבי הסוגים השונים של תוספי מזון.

ג'ודי וסרמן: מה שאת אומרת, שאין הוראה קיימת לענין סימונים, לענין תוספי מזון והוראות שאתם רוצים לבטל שלא מוסדרת כאן בצורה יותר מפורטת וחדשנית.

ג'ודי וסרמן: שאלה שניה מתייחסת להוראות הביטול.

ג'ודי וסרמן: קודם לענין התחילה.

ג'ודי וסרמן: אתם מציעים שתחילתן של תקנות אלה יהיה בעוד 6 חודשים, למעט תקנה 6 שעניינה סימון שאתם רוצים שהתחולה תהיה בעוד שנתיים.

ג'ודי וסרמן: למה אתם רוצים שזה יהיה בעוד שנתיים?

אילנה מישר: כדי לתת לתעשייה וליבואנים להתארגן לזה כי זה מבצע גדול, וממילא יש הוראות סימון שהם בתוקף היום.

ג'ודי וסרמן: איפה קיימות ההוראות בדבר הסימון?

ג'ודי וסרמן: למשל, בתקנות בריאות העם (מזון)(מזון דיאטטי וממתקים) יש הוראה מפורטת בדבר הסימון שתבוטל בעוד 6 חודשים ולא בעוד שנה וחצי, שלא יווצר כאן פער זמן - - - תקנה 3.

אילנה מישר: לא חשבתי על הנקודה הזאת, כדי לעגן את הסימונים, אבל יש עוד הוראות סימון כלליות שיישארו בתוקף.

אילנה מישר: ג'ודי וסרמן: אז אני מציעה שבתקנות האלה, הוראות בדבר סימון, הביטול של התקנות יהיה רק בעוד שנה וחצי, עד שייכנסו ההוראות החדשות.

דוד טל: מבחינת

דוד טל: כם זה בסדר?

אילנה מישר: כן.

שירלי אברמי: אז איזה סעיף מתקנים?

ג'ודי וסרמן: אנחנו צריכים לקבל פירוט של כל ההוראות והתקנות האלה, כי יש הוראות סימון.

ג'ודי וסרמן: אנחנו מתקנים את תקנה 9, שאנחנו לא מבטלים את כל התקנות ביום תחילתו של החוק.

ג'ודי וסרמן: אנחנו נצטרך לשנות את הוראת הביטול ואת התחולה.

דוד טל: אני מסמיך את היועצת המשפטית של הוועדה לתקן את הדרוש תיקון במשותף עם נציגי משרד הבריאות.

דוד טל: עוד משהו?

ג'ודי וסרמן: בסעיף 5(3)(ד) מספר אצווה ותאריך ייצור.

ג'ודי וסרמן: אפשר לקבל הסבר לסעיף הזה?

אילנה מישר: הסעיף הזה מחייב סימון של תאריך הייצור.

אילנה מישר: אצווה , זה מנה או חבילת ייצור.

ג'ודי וסרמן: לא כדאי להגדיר את זה באיזה שהוא מקום, כי יש תקנות ששם יש הגדרה.

אילנה מישר: אין בעיה.

דוד טל: אם כן, נוסיף לסעיף 5(3)(ד).

דוד טל: ג'ודי וסרמן: דבר נוסף, בתקנה 6(ג) בסיפא, אתם אומרים: או תוסף מזון מהקבוצה כאמור.

דוד טל: .." אתם מתכוונים מהקבוצות המפורטות בתוספת הראשונה?

אילנה מישר: כן.

דוד טל: אז נוסיף: בתוספת הראשונה.

דוד טל: ותגידו לי מה זה "תסחיב"?

אילנה מישר: בסעיף 1 יש הגדרה ל"תסחיב".

ג'ודי וסרמן: ענין המעבדות המוכרות.

ג'ודי וסרמן: יש היום מעבדות כאלה?

אילנה מישר: כן.

צבי גולדשטיין: שמי צבי גולדשטיין, ואני מהתאחדות התעשיינים.

צבי גולדשטיין: אני מבקש להבהיר שהוראות הסימון נדחו גם לפני שנתיים בגלל בעיות של - - -.

צבי גולדשטיין: מי יחליט על הניסוח הסופי של הסעיף הזה?

דוד טל: בין היועצת המשפטית של הוועדה לבין נציגת משרד הבריאות.

דוד טל: גלעד ריקלין ממשרד האוצר, בבקשה.

גלעד ריקלין: קיבלתי כבר תשובה לשאלה אחת, אני מבין שזה נעשה בידיעת הארגונים הכלכליים ובתיאום איתם.

צבי גולדשטיין: אנחנו מלווים את התקנות האלה כבר שנתיים.

גלעד ריקלין: מה קורה עם כל הנושא של הויטמינים?

גלעד ריקלין: אילנה מישר: זה לא קשור לתקנות האלה.

קריאה: זה תוספי תזונה ולא תוספי מזון.

דוד טל: אם כך רבותי, הוועדה מאשרת את התקנות הללו, עם התיקונים שהועלו כאן.

אילנה מישר: אדוני היושב ראש, יש רק תיקון טכני קטן.

אילנה מישר: בתוספת הראשונה במקום המספר 514E, צריך להיות 221E.

דוד טל: בסדר, מתוקן.

דוד טל: התקנות הללו מאושרות.

דוד טל: תודה רבה לכם, הישיבה נעולה.